แนวโน้มหุ้นถูกขายทำกำไรหลังปรับขึ้นแรง
นักวิเคราะห์ฯคาดตลาดหุ้นไทยเช้านี้อาจถูกขายทำกำไร ตลาดหุ้นต่างประเทศ- น้ำมันลงถ่วง
11 ก.ค. 2555

นักวิเคราะห์ฯคาดตลาดหุ้นไทยเช้านี้อาจถูกขายทำกำไร ตลาดหุ้นต่างประเทศ- น้ำมันลงถ่วง
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้มีโอกาสที่จะถูกขายทำกำไร หลังเมื่อวานนี้ดัชนีฯปรับตัวเพิ่มขึ้นแรงและสามารถยืนเหนือระดับ 1,200 จุดได้อีกครั้ง แต่ปริมาณการซื้อขายถือว่าไม่มาก เนื่องจากมีรายการบิ๊กล็อต 
ประกอบกับตลาดหุ้นต่างประเทศและราคาน้ำมันดิบในตลาดโลกอ่อนตัวลง นอกจากนี้ยังมีความเสี่ยงจากเรื่องการเมืองภายในประเทศ ซึ่งต้องรอติดตามผลการตัดสินของศาลรัฐธรรมนูญกรณีแก้ไขร่างรัฐธรรมนูญในวันศุกร์ที่ 13 ก.ค. นี้ พร้อมให้แนวรับ 1,191 จุด แนวต้าน 1,210 จุด